CELEX: 62019TA0265
Language: bg
Date: 2021-06-30 00:00:00
Title: Дело T-265/19: Решение на Общия съд от 30 юни 2021 г. — Италия/Комисия (ЕФГЗ и ЕЗФРСР — Разходи, изключени от финансиране — Разходи, направени от Италия — Уравняване на сметки — Уравняване по съответствие — Финансови корекции — Регламент (ЕС) № 1306/2013 — Риск от финансови щети — Регламент (ЕО) № 1290/2005 — Регламент (ЕО) № 885/2006 — Първоначално административно или съдебно заключение — Наличие на нередност)

16.8.2021   
            
            
               BG
            
            
               Официален вестник на Европейския съюз
            
            
               C 329/18
            
         
      Решение на Общия съд от 30 юни 2021 г. — Италия/Комисия
      (Дело T-265/19) (1)
      
      (ЕФГЗ и ЕЗФРСР - Разходи, изключени от финансиране - Разходи, направени от Италия - Уравняване на сметки - Уравняване по съответствие - Финансови корекции - Регламент (ЕС) № 1306/2013 - Риск от финансови щети - Регламент (ЕО) № 1290/2005 - Регламент (ЕО) № 885/2006 - Първоначално административно или съдебно заключение - Наличие на нередност)
      (2021/C 329/22)
      Език на производството: италиански
      
         Страни
      
      
         Жалбоподател: Италианска република (представители: G. Palmieri, подпомаган от R. Guizzi, A. Giordano и L. Vignato, avvocati dello Stato)
      
         Ответник: Европейска комисия (представители: D. Bianchi, J. Aquilina и F. Moro)
      
         Предмет
      
      Искане на основание член 263 ДФЕС за частичната отмяна на Решение за изпълнение (ЕС) 2019/265 на Комисията от 12 февруари 2019 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 44, 2019 г., стр. 14), доколкото то се отнася до някои разходи, направени от Италианската република
      
         Диспозитив
      
      
                  1)
               
               
                  Отменя Решение за изпълнение (ЕС) 2019/265 на Комисията от 12 февруари 2019 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), в частта му, в която се изключват от финансирането на Съюза някои разходи, направени от Италианската република в размер от 305 122,74 EUR.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Италианската република и Европейската комисия понасят направените от тях съдебни разноски.
               
            
         (1)  ОВ C 206, 17.6.2019 г.